Toni Morrison

D'Toni Morrison, gebuer als Chloe Ardelia Wofford den 18. Februar 1931 zu Lorain am Ohio, a gestuerwen de 5. August 2019 zu New York CitySavigneau, J. 2019. Toni Morrison. Ecrivaine américaine, Prix Nobel de littérature. Le Monde datéiert vum 8. August 2019, S. 23., war eng US-amerikanesch Schrëftstellerin. Si gëtt zu de bedeitendste Vertrieder vun der afroamerikanescher Literatur gezielt a krut 1993 de Literaturnobelpräis.

 Liewen 
D'Toni Morrison war dat zweet vu véier Kanner vun enger afroamerikanescher Aarbechterfamill, dat vu kleng u gär gelies huet. Vun 1949 bis 1955 huet si op der Howard University zu Washington, D.C. an op der Cornell University Anglistik studéiert a mat engem Master of Arts ofgeschloss. Si gouf dono Dozentin fir Englesch Literatur, fir 2 Joer op der Texas Southern University zu Houston, an dono op der Howard University. Si war vun 1958 bis 164 mam jamaikaneschen Architekt Howard Morrison bestuet, mat deem se zwéi Jonge krut. No hirer Scheedung war si vun 1967 bis 1983 Lektorin am Random House Verlag, wou si eng wichteg Roll dobäi gespillt huet, der afroamerikanescher Literatur ze hëllefen, sech z'etabléieren. 1970 huet si hiren éischte Roman, The Bluest Eye, publizéiert. 1974 koum Sula eraus, béid krute gutt Kriticken, ma eréischt mat Song of Solomon (1977) hat si och Succès beim Public.

D'Toni Morrison huet, wärend se Lektorin war, och nees als Dozentin geschafft; 1988 gouf se Member vun der American Academy of Arts and Sciences, 1989 Professorin fir Geeschteswëssenschaften an huet zanterhier e Léierstull op der Princeton Universitéit.

Nieft dem Nobelpräis fir Literatur krut si ë. a. och de Pulitzer-Präis (1988) an de Premio Grinzane Cavour (2001). 2010 gouf d'Toni Morrisson als Ritterin an d'Légion d'honneur opgeholl. 2012 krut se d'Presidential Medal of Freedom vum President Obama iwwerreecht.

 Romaner 
 The Bluest Eye, 1970
 Sula, 1973 
 Song of Solomon, 1977 
 Tar Baby, 1981 
 Beloved, 1987 
 Jazz, 1992 
 Paradise, 1998 
 Love, 2003 
 A Mercy, 2008 
 Home, 2012

 Aner literaresch Genren 
 Kurezgeschicht: Recitatif, in Confirmation: An Anthology of African American Women, 1983
 Drama: Dreaming Emmet, 1986 opgefouert, net publizéiert
 Libretto: Margaret Garner, 2005 uropgefouert
 Kannerbicher (zesumme mat hirem Jong Slade):
 The Big Box, 1999
 The Book of Mean People, 2002 
 Who's Got Game?: The Lion or the Mouse?, 2003
 Who's Got Game?: The Ant the Grasshopper?, 2003
 Who's Got Game?: Poppy or the Snake?, 2004

 Aner Publikatiounen (Auswiel) 
 Playing in the Dark: Whiteness and the Literary Imagination, 1992 
 Mat-Editrice vunBirth of a Nationhood, 1996
 Editrice vun Race-ing Justice, En-Gendering Power, 1992

 Literatur iwwer d'Toni Morrison 
 Barbara Hill Rigney: The Voices of Toni Morrison. Ohio State University Press, Columbus OH 1991. ISBN 0-8142-0554-2 (Digitalisat)
 Heidi Thomann Tewarson: Toni Morrison. Rowohlt, Reinbek 2005, ISBN 3-499-50651-3
 Linda Wagner-Martin: Toni Morrison: a literary life, Basingstoke [u.a.]: Palgrave Macmillan, 2015, ISBN 978-1-137-44669-5

 Gielercher 

 Um Spaweck 

Kategorie:US-amerikanesch Auteuren
Kategorie:Engleschsproocheg Auteuren
Kategorie:Nobelpräisdréier fir Literatur
Kategorie:Pulitzer-Präisdréier
Kategorie:Chevalier de la Légion d'honneur
Kategorie:Gebuer 1931
Kategorie:Gestuerwen 2019
Kategorie:Commandeur des Arts et des Lettres
Kategorie:Persounen, déi d'Presidential Medal of Freedom kruten